REPUBLIKA HRVATSKA

OSNOVNA ŠKOLA HRVATSKI LESKOVAC

Pilinka 2, Hrvatski Leskovac

KLASA: 007-04/23-02/02

URBROJ: 251-724/01-23-4

Hrvatski Leskovac, 22. svibnja 2023.

**ZAKLJUČCI**

**s konstituirajuće sjednice**

**Školskog odbora Osnovne škole Hrvatski Leskovac**

**održane dana 22. svibnja 2023. s početkom u 13,00 sati.**

Nazočni članovi Školskog odbora:

Kristina Puklin, predstavnica Učiteljskog vijeća i predsjednica Školskog odbora

Milan Pleša, predstavnik Učiteljskog vijeća i zamjenik predsjednice Školskog odbora

Margerita Kljajić, predstavnica Radničkog vijeća

Ivona Čuturić, predstavnica roditelja

Odsutni članovi Školskog odbora:

Do dana konstituirajuće sjednice osnivač nije imenovao svoje predstavnike

Ostali nazočni bez prava odlučivanja:

Dubravka Ljubičić, ravnateljica Osnovne škole Hrvatski Leskovac

Ivona Forgač, tajnica školske ustanove Osnovne škole Hrvatski Leskovac i zapisničarka

**Ad 1)** Ravnateljica školske ustanove uvodno obavještava prisutne da sukladno odredbama Statuta OŠ Hrvatski Leskovac sjednicom predsjedava najstariji imenovani član Školskog odbora, do izbora predsjednika/ce stoga daje riječ predstavnici roditelja, gospođi Čuturić, koja otvara sjednicu čitanjem dnevnog reda. Dnevni red je jednoglasno usvojen.

Gospođa Čuturić po točci 1. dnevnog reda daje prisutnima informacije o imenovanim članovima Školskog odbora pri čemu navodi da je predstavnicom Radničkog vijeća imenovana stručna suradnica pedagoginja Margerita Kljajić 14.2.2023. godine, predstavnicima Učiteljskog vijeća imenovani su učitelji razredne nastave Milan Pleša i Kristina Puklin 2.3.2023. godine, a predstavnicom roditelja 22.3.2023. imenovana je predsjedavateljica osobno.

**Ad 2)** Gospođa Čuturić vrši verifikaciju mandata temeljem odluka o imenovanju, koje joj je predala tajnica školske ustanove.

**Ad 3)** Gospođa Čuturić moli da se jave članovi koji se žele kandidirati za predsjednika Školskog odbora.

Za kandidata se prijavila samo Kristina Puklin, a s njezinom kandidaturom složili su se svi članovi.

Za zamjenika predsjednika kandidirao se samo Milan Pleša, a s njegovom kandidaturom također su suglasni svi članovi.

Jednoglasno, za predsjednicu Školskog odbora OŠ Hrvatski Leskovac izabrana je Kristina Puklin, a za zamjenika je jednoglasno izabran Milan Pleša.

**Ad 4)** Školski odbor daje jednoglasno suglasnost za zapošljavanje na radnom mjestu ''Spremačica'', na neodređeno i puno radno vrijeme-Božana Karamatić.

**Ad 5)** Predsjednica Školskog odbora navodi kako je sama imenovana voditeljicom arhive OŠ Hrvatski Leskovac te kako je prethodno imenovanju položila stručni ispit za voditelja arhive kod Hrvatskog državnog arhiva. Arhiva je uređena sukladno zakonu, a Škola je dužna donijeti novi Pravilnik o arhivskoj i dokumentarnoj građi sukladno prijedlogu poslanom od strane Državnog arhiva.

Tajnica školske ustanove navodi kako je arhiva OŠ Hrvatski Leskovac uređena već prema novom aktu te kako je temeljem komunikacije s Državnim arhivom utvrđeno da su sve radnje poduzete u skladu sa zakonom. Hrvatski državni arhiv dao je prethodnu suglasnost na predloženi akt te se ovim putem moli Školski odbor za suglasnost odnosno donošenje istog.

Školski odbor jednoglasno usvaja Pravila za upravljanje dokumentarnim gradivom.

**Ad 6)** –

Predsjednica Školskog odbora zaključuje sjednicu u 13.20 sati.